
26-TA-2350: Rīkojuma projekts (Vispārīgais)
Par nekustamā īpašuma "Ragauski" Codes pagastā, Bauskas novadā, daļas pirkšanu valsts galvenā autoceļa A7 "Rīga–Bauska-Lietuvas robeža (Grenctāle)" posma Ķekavas apvedceļš – Bauska, ieskaitot Iecavas un Bauskas apvedceļu, būvniecības projekta īstenošanai

	1.
	Rīkojuma projekts
1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma9. panta pirmo daļu daļu atļaut Satiksmes ministrijai pirkt nekustamā īpašuma "Ragauski" (nekustamā īpašuma kadastra Nr. 4052 009 0039) daļu – zemes vienību (zemes vienības kadastra apzīmējums 4052 009 0663) 7,16 ha platībā – Codes pagastā, Bauskas novadā, kas nepieciešama valsts galvenā autoceļa A7 "Rīga-Bauska-Lietuvas robeža (Grenctāle)" posma Ķekavas apvedceļš – Bauska, ieskaitot Iecavas un Bauskas apvedceļu, būvniecības projekta īstenošanai.
	Priekšlikums (FM - 07.10.2026.)
Lūdzam rīkojuma projekta 1. punktā novērst tehniskās kļūdas atsaucē uz Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu.
Piedāvātā redakcija
-
	Ņemts vērā
Rīkojuma projekts atbilstoši precizēts.
	Rīkojuma projekts
1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu daļu atļaut Satiksmes ministrijai pirkt nekustamā īpašuma "Ragauski" (nekustamā īpašuma kadastra Nr. 4052 009 0039) daļu – zemes vienību (zemes vienības kadastra apzīmējums 4052 009 0663) 7,16 ha platībā – Codes pagastā, Bauskas novadā, kas nepieciešama valsts galvenā autoceļa A7 "Rīga-Bauska-Lietuvas robeža (Grenctāle)" posma Ķekavas apvedceļš – Bauska, ieskaitot Iecavas un Bauskas apvedceļu, būvniecības projekta īstenošanai.

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 05.10.2026.)
Tiesiskai skaidrībai lūdzam izvērtēt nepieciešamību papildināt anotācijas 1.3. sadaļu “Problēmas un risinājumi”, norādot, kādā veidā nekustamā īpašuma īpašniece ir piekritusi taisnīgās atlīdzības apmēram, piemēram, informējot par to mutvārdos.

Pamatojums: Satiksmes ministrijas 2026. gada 11. septembra lēmuma Nr. 03.1-14/2717 7. punktā ir norādīts, ka nekustamā īpašuma īpašnieces valdes priekšsēdētājs piedalījās komisijas sēdē un apstiprināja savas iepriekš izvirzītās prasības par meliorācijas sistēmu funkcionalitātes saglabāšanu un nepieciešamību pirkuma līgumā paredzēt tiesības pārdevējam novākt ražu.

Līdz ar to, lai informētu lēmuma pieņēmējus un nodrošinātu lēmuma pieņemšanai nepieciešamo informāciju, kā arī ievērojot Ministru kabineta 2021. gada 7. septembra noteikumu Nr. 606 “Ministru kabineta kārtības rullis” 44. punktu, tiesību akta lietai papildus pievienojama informācija un dokumenti, bez kuriem nav iespējams pieņemt lēmumu pēc būtības.  

